
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 159
                                                                    31 iulie 2025
                           privind prelungirea și modificarea unui contract de închiriere, 

                                                    încheiat cu o persoană juridică

     
 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 21.828/07.07.2025 şi la Consiliul Local Sighișoara cu nr. 22.765/15.07.2025, de referatul de aprobare, înregistrat cu nr. 21.827/07.07.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighișoara cu nr. 19.877/18.06.2025, formulată prin reprezentant de către Ropharma S.A. Brașov – Suc. Tg. Mureș, prin care solicită prelungirea contractului de închiriere nr. 256/2005, așa cum a fost modificat și completat prin actele adiționale încheiate, al cărui termen va expira la data de 31.07.2025, având ca obiect terenul în suprafață de 7,30 mp., cu destinația de teren ocupat de construcția – scări acces în farmacie, situat în Municipiul  Sighișoara, str. Zaharia Boiu, nr. 44; 

Având în vedere prevederile contractului de închiriere nr. 256/2005, așa cum a fost modificat și completat prin actele adiționale, încheiat cu S.C. ROPHARMA S.A., având ca obiect terenul în suprafață de 7,30 mp., cu destinația de teren ocupat de construcția – scări de acces în farmacie, situat în Municipiul Sighișoara, str. Zaharia Boiu, nr. 44, al cărui termen va expira la data de 31.07.2025, ale cărui clauze prevăd că la expirarea termenului, proprietarul/administratorul poate prelungi contractul, respectiv preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere faptul că, Municipiul Sighișoara ca unitate administrativ - teritorială, deține rangul de posesor al terenului antemenționat, în exercitarea stăpânirii acestuia comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor sale;

Având în vedere că, Municipiul Sighișoara îndeplinește calitatea de posesor, prin elementul corpus, respectiv, există contact direct cu bunul, acesta fiind stăpânit în materialitatea lui, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere faptul că, imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighișoara şi este cuprins în listele de inventar ale Municipiului Sighişoara – domeniul public;

Având în vedere că, prin prelungirea contractului de închiriere, nu sunt afectate planurile de sistematizare, şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005, iar prin prelungirea acestuia se aduc venituri suplimentare la bugetul local;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile Legii nr. 227/2015 privind Codul Fiscal, cu modificările și completările ulterioare, precum și de cele ale Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune modificarea art. 7 și art. 16 din contractul de închiriere având ca obiect terenul ocupat de construcția – scări acces în farmacie;
Ţinând cont de faptul că, sunt întrunite condiţiile legale pentru prelungirea și modificarea acestui contract de închiriere;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 21.829/07.07.2025, prin care se propune prelungirea și modificarea unui contract de închiriere, încheiat cu o persoană juridică;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,aˮ și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare,

           H O T Ă R Ă Ş T E:

Art. 1. Se aprobă prelungirea și modificarea contractului de închiriere nr. 256/2005, încheiat între Municipiul Sighișoara și S.C. ROPHARMA S.A., așa cum a fost modificat și completat prin actele adiționale 1 - 3, având ca obiect terenul ocupat de construcția – scări de acces în farmacie, situat în Municipiul Sighișoara, str. Zaharia Boiu, al cărui termen expiră la data de 31.07.2025.

Art. 2. În situația în care, pentru contractul de închiriere prevăzut la art. 1, se impune actualizarea chiriei raportat la prevederile legale aplicabile în materie, în vigoare la data încheierii, se vor aplica dispozițiile acestuia, în funcție de destinația obiectului contractului de închiriere și se va indexa cu indicele de inflaţie anual.

Art. 3. (1) Se aprobă modificarea prevederilor art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere prevăzut la art. 1 din prezenta hotărâre, așa cum a fost prelungit potrivit prevederilor art. 1 din prezenta hotărâre, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la caseria Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03, respectiv 30.09 a anului în curs, începând cu data încheierii contractuluiˮ.

(2) Se aprobă modificarea prevederilor art. 16 din Capitolul VIII. RĂSPUNDEREA CONTRACTUALĂ  al contractului de închiriere prevăzut la art. 1 din prezenta hotărâre, așa cum a fost prelungit potrivit prevederilor art. 1 din prezenta hotărâre, care va avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

Art. 4. Perioada pentru care se aprobă prelungirea contractului de închiriere prevăzut la art. 1 din prezenta este de 5 (cinci) ani, respectiv, de la data de 01.08.2025 până la data de 31.07.2030, cu posibilități de prelungire.

Art. 5. Prelungirea și modificarea contractului de închiriere se vor face prin act adiţional, numai dacă chiriașul nu au debite restante faţă de Municipiul Sighişoara, la data încheierii contractului.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe și Executare Creanțe – Direcția Economică şi Compartimentul Juridic din cadrul Municipiului Sighişoara.
Art. 7. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Șoneriu Mihai - Marcel
                                                                                                        Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

13 ex.    

B.A. 

